אילן מליה

אילן סטפאן מליה (בצרפתית: Illan Stéphane Meslier; נולד ב-2 במרץ 2000 בלוריאן, צרפת) הוא כדורגלן צרפתי המשחק בעמדת השוער בלידס יונייטד. מליה החל לשחק בגיל שש במועדון המקומי של מרלוונה, ולאחר משחק מוצלח מול לוריאן הצטרף לאקדמיית הכדורגל שלה. ב-1 בפברואר 2018 חתם על חוזה מקצועני במועדון. ביולי 2018 דחתה לוריאן הצעה ממונקו לרכישתו בסכום של עשרה מיליון אירו. גם צ'לסי גילתה בו עניין. ב-14 באוגוסט ערך את הופעת הבכורה במדי לוריאן, בניצחון 0–1 במסגרת גביע הליגה הצרפתית מול ואלנסיין. מליה שמר על רשת נקייה במהלך חמשת משחקיו הראשונים כמקצוען, וספג את שערו הראשון במשחקו השישי מול פריז. הוא ביסס את מעמדו בקבוצה בעונת 2018/19 כאשר שיחק ב-30 משחקים בכל המסגרות ושמר על רשת נקייה ב-11 מהם. יכולתו הגבוהה סייעה ללוריאן לסיים את העונה במקום השישי בליגה הצרפתית השנייה בעונת 2018/19, כשהיא מחמיצה השתתפות בפלייאוף העלייה לליגת העל בשל הפרש שערים נחות לעומת לאנס. ב-8 באוגוסט 2019 הושאל ללידס יונייטד מהצ'מפיונשיפ לעונה אחת, כאשר למועדון ניתנה האפשרות לרכוש אותו בסיומה. מליה החל את עונת 2019/2020 כשוער השני בסגל לאחר קיקו קאסייה, כאשר הוא מתחרה מול השוער השלישי, קמיל מאידזק, על המקום בספסל המחליפים. הוא רכש לעצמו מוניטין כמומחה לעצירת בעיטות עונשין, לאחר שעד דצמבר הדף שלושה ניסיונות הבקעה במהלך משחקיו בקבוצת המילואים של לידס. ב-4 בינואר 2020 הודיע מרסלו בייאלסה, מאמנה של לידס, כי בעקבות השעייתו של קאסייה לשמונה משחקים, יפתח מליה בהרכב בפעם הראשונה ב-6 בינואר, במשחק במסגרת גביע ה-FA מול ארסנל. אף על פי שהמשחק הסתיים בהפסד קבוצתו בתוצאה 0–1, זכה מליה לשבחים על הופעתו. ב-29 בפברואר 2020 ערך את הופעת הבכורה שלו במסגרת הליגה במשחק החוץ בו הביסה לידס את הול סיטי בתוצאה 0–4. עד סיום העונה ערך עשר הופעות ליגה, במהלכן שמר שבע פעמים על רשת נקיה. ב-23 ביולי 2020, בעקבות העפלתה של לידס לפרמייר ליג, חתם על חוזה קבוע לשלוש שנים בקבוצה. עם פתיחת עונת 2020/2021 בפרמייר ליג הוא ספג שבעה שערים בשני המשחקים הראשונים, אך במשחק השלישי, שהסתיים בניצחון קבוצתו 0–1 על שפילד יונייטד ב-27 בספטמבר, נבחר לאיש המשחק וזכה לשבחים על הופעתו. ב-23 בפברואר 2021 הפך לשוער הראשון מתחת לגיל 21 שסיים שמונה משחקים ללא ספיגת שער בעונת פרמייר ליג בודדת. ב-25 באפריל שבר את שיאו בן 13 השנים של ג'ו הארט, כשוער הצעיר ביותר שמסיים עשרה משחקים ללא ספיגה, בגיל 21 ו-54 ימים. ב-13 באוגוסט 2021 האריך את חוזהו בלידס עד 2026. מליה ערך את הופעת הבכורה שלו לעונת 2022/2023 ב-6 באוגוסט 2022, במשחק הראשון של העונה, בו ניצחה לידס את וולברהמפטון וונדררס בתוצאה 1–2. לאחר נשירתה של לידס לצ'מפיונשיפ בסיום עונת 2022/2023, פתח במשחק הראשון לעונת 2023/2024 מול קארדיף סיטי, שהסתיים בתוצאה 2-2. ב-26 בדצמבר הורחק בכרטיס אדום ישיר לאחר שפגע בשחקן פרסטון נורת' אנד במהלך עימות ביניהם. המשחק הסתיים בהפסד לידס בתוצאה 1–2. הוא פתח בהרכב במשחק הראשון לעונת 2024/2025 ב-10 באוגוסט מול פורטסמות', שהסתיים בתיקו 3-3. מליה הוא שוער נבחרת צרפת עד גיל 20. הוא היה בסגל הנבחרת בטורניר גביע העולם בכדורגל עד גיל 20 שהתקיים בפולין, ושימש כשוער ראשון במסגרת הטורניר שנערך במאי 2019. בנובמבר 2019 זומן לראשונה לסגל נבחרת צרפת בכדורגל עד גיל 21, וישב על הספסל בהפסד נבחרתו 1–3 מול נבחרת שווייץ ב-19 בנובמבר. הוא זומן שנית לסגל באוגוסט 2020 לקראת צמד המשחקים מול גאורגיה ואזרבייג'ן. את הופעת הבכורה שלו בנבחרת ערך במשחק מול הולנד ב-31 במאי 2021, בשלב רבע הגמר של טורניר אליפות אירופה עד גיל 21, שהסתיים בהפסד בתוצאה 2–1. עקב הופעתו החיצונית וגובהו, הושווה סגנון משחקו של מליה לזה של השוער הבלגי, טיבו קורטואה. מעודכן ל-4 באוקטובר 2024 הופעות בשלב הפלייאוף של הצ'מפיונשיפ לידס יונייטד פוטבול ליג צ'מפיונשיפ: 2019/2020 השחקן הצעיר המצטיין של העונה בלידס יונייטד: 2020/2021 מדיה וקבצים בנושא אילן מליה בוויקישיתוף אילן מליה, באתר Transfermarkt אילן מליה, באתר Soccerway אילן מליה, באתר BDFutbol אילן מליה, באתר WorldFootball.net אילן מליה, באתר FootballDatabase.eu אילן מליה, באתר ESPN מיכאל יוכין‏, אילן גבוה: אילן מלייה מככב בלידס, חולם על הנבחרת ומבוקש בברצלונה, באתר וואלה, 14 בדצמבר 2021 ILAN MESLIER, GARDIEN MALGRÉ LUI. December 5, 2016 Joe Urquhart, Who is FC Lorient goalkeeper Illan Meslier? Leeds United's loanee profiled. Yorkshire Evening Post. August 8, 2019 Illan Meslier: Leeds United sign Lorient keeper after loan spell. BBC. July 23, 2020 Alistair Magowan, Sheffield United 0 Leeds United 1, BBC Sport. 27 September 2020 Illan Meslier: Leeds United keeper impressing fans and pundits in Premier League, BBC Sport. 27 September 2020 Premier League. L'ancien gardien du FC Lorient Illan Meslier bat un record vieux de 14 ans, (בצרפתית) Ouest-France. 26 February 2021 Joe Donnohue, Leeds United goalkeeper Illan Meslier breaks Joe Hart's 13-year Premier League record, Leeds Live. 26 April 2021 Illan Meslier signs Leeds United contract until 2026, BBC Sport. 13 August 2021 Leeds United 2 Wolverhampton Wanderers 1, BBC Sport. 6 August 2022 Dafydd Pritchard, Leeds United 2 Cardiff City 2, BBC Sport, 6 August 2023 Preston North End 2 Leeds United 1, BBC Sport, 26 December 2023 Leeds United 3 3 Portsmouth, BBC Sport, 10 August 2024 Illan Meslier Named in France U21s Squad, Leeds United. 27 August 2020 Joe Donnohue, Illan Meslier dealt end-of-season heartbreak as Leeds United 'keeper impresses with brave skill, Leeds Live. 1 June 2021